
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 289 


24 Μαρτίου 1998 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Έγκριση επιδότησης του επιτοκίου των δανείων που 
θα χορηγηθούν από την Κτηματική Τράπεζα για κα¬ 
τασκευή κατοικιών προς παραχώρηση σε αθίγγα¬ 
νους . 

Διαδικασία χορήγησης άδειας λειτουργίας ιδιωτικών 
Εργαστηρίων που εποπτεύονται από το ΥΠΕ- 


ΧΩΔΕ. 2 

Μεταβίβαση Κρατικού Παιδικού Σταθμού . 3 

Αύξηση κατά 5% των εισφορών υπέρ Τ.Π.Α.Ε.Ν. ... 4 


Αύξηση κατά 5% των χορηγουμένων από το Τ.Π.Α.Ε.Ν. 
εφάπαξ παροχών . 5 

Αύξηση κατά 5% των εισφορών υπέρ Τ.Π.Κ.Π.Ε.Ν. . 6 

Αύξηση κατά 5% των χορηγουμένων από το 
Τ.Π.Κ.Π.Ε.Ν. εφάπαξ παροχών . 7 

Χορήγηση άδειας ίδρυσης και λειτουργίας Κέντρου 
Ημερήσιας Φροντίδας και Περίθαλψης (ασυλικής 
μορφής) στην ιδιωτική επιχείρηση με την επωνυμία 
«ΕΙΔΙΚΟ ΚΕΝΤΡΟ ΑΠΟΚΑΤΑΣΤΑΣΗΣ ΨΥΧΙΚΗΣ & 


ΠΝΕΥΜΑΤΙΚΗΣ ΥΓΕΙΑΣ ΤΟΥ ΠΑΙΔΙΟΥ». 8 

Γνωστοποίηση ίδρυσης κοινής επιχείρησης μεταξύ των 
εταιρειών 0ΕΥΜΡ10 ϋϋΒ ΝΕΕϋΗΑΜ ΔΙΕΘΝΗΣ ΟΡ¬ 
ΓΑΝΙΣΜΟΣ ΔΙΑΦΗΜΙΣΕΩΣ Α.Ε. και ΒΒΟΟ ΔΙΑΦΗ¬ 
ΜΙΣΕΙΣ Α.Ε . 9 

Σύσταση Τοπικής Υπηρεσίας Ο. Α.Ε.Δ. στον Αρχάγγελο 
Ρόδου .10 


Διορθώσεις Σφαλμάτων 

Διόρθωση σφάλματος στην 4683/9.2.98 απόφαση του 
Υπουργού (ΕΣ.Δ.Δ.Α.) .11 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 8613/Β.469 (1) 

Έγκριση επιδότησης του επιτοκίου των δανείων που θα 

χορηγηθούν από την Κτηματική Τράπεζα για κατα¬ 
σκευή κατοικιών προς παραχώρηση σε αθίγγανους. 

Ο ΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΟΝ 

Έχοντας υπόψη: 

1. Το Ν. 2362/95 «περί κώδικος Δημοσίου Λογιστι¬ 
κού». 

2. Το Ν. 128/75 «περί τροποποιήσεως και συμπληρώ- 
σεως διατάξεων τινών αναφερομένων εις την λειτουργία 
του χρηματοδοτικού συστήματος». 

3. Τις διατάξεις του άρθρου 22 του Ν. 2515/1997. 

4. Το Ν. 876/79 «περί τροποποιήσεως και συμπληρώ- 
σεως διατάξεων αναφερομένων εις την ανάπτυξη της κε¬ 
φαλαιαγοράς». 

5. Το Ν. 1266/82 «περί οργάνων ασκήσεως της Νομι¬ 
σματικής, Πιστωτικής και Συναλλαγματικής Πολιτικής και 
άλλες διατάξεις». 

6. Με στόχο την ενίσχυση για την απόκτηση στέγης των 
ασθενεστέρων ομάδων του πληθυσμού, αποφασίζουμε: 

1. Εγκρίνουμε, με χρέωση του λογαριασμού του Ν, 
128/75 την επιδότηση του επιτοκίου κατά 80% των δα¬ 
νείων που θα χορηγηθούν από την Κτη ματ ική Τράπεζα για 
την κατασκευή 100 κατοικιών σε οικόπεδα που θα παρα- 
χωρηθούν από το Δήμο Σοφάδων του Νομού Καρδίτσας 
σε αθίγγσνους. 

2. Η διάρκεια των ανωτέρω δανείων θα είναι 15 χρόνια, 
το δε ύψος τους δεν θα υπερβαίνει τα 15.000.000 δρχ. 
κατά δανειοδοτούμενο, ούτε τις 120.000 δρχ./τ.μ. με 
ανώτατο όριο τη χορήγηση 100 δανείων. 

3. Η επιδότηση του επιτοκίου, το οποίο δεν θα υπερβαί¬ 
νει το ελάχιστο επιτόκιο χορήγησης στεγαστικών δανείων, 
θα παρέχεται καθ’ όλη τη διάρκεια των δανείων, θα διακό¬ 
πτεται δε οριστικά εφόσον οφείλονται περισσότερες από 
πέντε (5) ληξιπρόθεσμες εξαμηνιαίες δόσεις. 

4. Κάλυψη Δαπάνης 

Η προκαλούμενη δαπάνη θα βαρύνει το λογ/σμότου Ν. 
128/75, ο οποίος δημιουργείται από παρακράτηση επί 
των χορηγήσεων των Πιστωτικών Ιδρυμάτων με σκοπό την 
επιδότηση επιτοκίου χορηγήσεων δανείων. Ο λογαρια- 

σμός αυτός επιδοτείται από τον Κρατικό Προϋπολογισμό 
μόνο σε περίπτωση ελλειματικότητάς τους και για το λόγο 
αυτό τυχόν επιβάρυνση του Κρατικού Προϋπολογισμού 
δεν μπορεί να εκτιμηθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Μαρτίου 1998 

Ο ΥΠΟΥΡΓΟΣ 

ΠΑΝΝΟΣ ΠΑΠΑΝΤΩΝΙΟΥ 
- 4- 

Αριθ. ΔΕΕ/036 (2) 

Διαδικασία χορήγησης άδειας λειτουργίας ιδιωτικών Ερ¬ 
γαστηρίων που εποπτεύονται από το ΥΠΕΧΩΔΕ. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Το Π.Δ. 69/88 «Οργανισμός Γεν. Γραμματείας Δημ. 
Έργων». 

2. Το Π.Δ. 428/95 «Σύσταση Γενικής Δ/νσης Ποιότητας 
Δημ. Έργων». 

3. Την Δ17α/01/79/Φ6/221/24.8,89 απόφαση του 
Υπουργού ΠΕΧΩΔΕ περί μεταβιβάσεως αρμοδιοτήτων. 

4. Τη Δ17α/131/6/Φ.Ν./294/29.12.97 απόφαση του 
Υφυπουργού ΠΕΧΩΔΕ περί αποδοχής της υπ' αριθμ. 
707/97 Γνωμοδότησης του Νομικού Συμβουλίου του Κρά¬ 
τους. 

5. Τον Κανονισμό Τεχνολογίας Σκυροδέματος 97. 

6 . Το γεγονός ότι από τις διατάξεις αυτής της απόφασης 
δεν προκαλείται δαπάνη εις βάρος του Κρατικού Προϋπο¬ 
λογισμού, αποφασίζουμε: 

Καθορίζουμε τη διαδικασία χορήγησης άδειας λειτουρ¬ 
γίας ιδιωτικών Εργαστηρίων που εποπτεύονται από το 
ΥΠΕΧΩΔΕ, όπως παρακάτω: 

1. Με μέριμνα της Δ/νσης Εποπτείας Εργαστηρίων 
(Δ.Ε.Ε.), συγκροτείται κατ’ έτος Επιτροπή, στην οποία με¬ 
τέχουν δύο τακτικά μέλη και ένα αναπληρωματικό για 
κάθε έναν από τους τομείς: 

-Γεωτεχνικής Μηχανικής 

- Υλικών Οδών και Οδοστρωμάτων 

-Τσιμέντου, Σκυροδέματος και Τεχνικών Υλικών 

Τα μέλη της Επιτροπής θα είναι Τεχνικοί Πανεπιστημια¬ 
κής Εκπαίδευσης με εμπειρία σε θέματα εργαστηριακών 
ελέγχων και δοκιμών. 

Την ευθύνη λειτουργίας της Επιτροπής έχει η Δ.Ε.Ε. 

2. Ο ενδιαφερόμενος να λάβει άδεια λειτουργίας Εργα¬ 
στηρίου υποβάλλει στη Δ/νση Εποπτείας Εργαστηρίων αί¬ 
τηση, στην οποία αναφέρονται οι τομείς δραστηριότητας 
του Εργαστηρίου, οι δοκιμές τις οποίες προτίθεται να 
εκτελεί (τίτλος και μέθοδος δοκιμής), ο Προϊστάμενος του 
Εργαστηρίου και ο αναπληρωτής του (αν υπάρχει). 

Ο Προϊστάμενος του Εργαστηρίου και ο αναπληρωτής 
του, αν υπάρχει, θα πρέπει να είναι Τεχνικοί Πανεπιστη¬ 
μιακής Εκπαίδευσης με δετή τουλάχιστον εμπειρία σε θέ¬ 
ματα εργαστηριακών δοκιμών, η οποία να μπορεί να απο- 
δειχθεί (παραγρ. 2.2.). Ο Προϊστάμενος του Εργαστηρίου 
θα είναι υπεύθυνος για την υπογραφή των εκθέσεων δοκι¬ 
μών και θα έχει τη συνολική ευθύνη των τεχνικών λειτουρ¬ 
γιών του Εργαστηρίου. 

Το εργαστήριο δοκιμών και το προσωπικό του δεν πρέ¬ 


πει να υπόκεινται σε καμία εμπορική, οικονομική ή άλλη 
πίεση που θα μπορούσε να επηρεάσει την ττ.,νική τους 
κρίση. 

Στην αίτηση πρέπει να επισυνάπτονται 1 

2.1 Το καταστατικό της Επιχείρησης και ο Α.Φ.Μ. 

2.2 Κατάσταση του προσωπικού με σύντομα βιογραφικά 
σημειώματα και βεβαιώσεις ή άλλα αποδεικτικά στοιχεία 
από τα οποία να προκύπτει η εμπειρία εκτέλεσης δοκι¬ 
μών. 

2.3 Οργανόγραμμα του Εργαστηρίου. 

2.4 Κατάλογος του εργαστηριακού εξοπλισμού. 

2.5 Κάτοψη του χώρου του Εργαστηρίου, στην οποία θα 
φαίνεται η διάταξη του εξοπλισμού. 

2.6 Υπεύθυνη δήλωση του Νόμου 1599/1986 στην 
οποία θα αναφέρεται ότι το Εργαστήριο δεν εξαρτάται 
διοικητικά ή οικονομικά, από παραγωγούς ή αντιπροσώ¬ 
πους υλικών, ούτε θα συντάσσει εκθέσεις ποιότητας υλι¬ 
κών για τα οποία έχει, εκτός της εργαστηριακής αμοιβής, 
άμεσο ή έμμεσο οικονομικό συμφέρον. Για τα εργοτα- 
ξιακά εργαστήρια των αναδοχών, στην υπεύθυνη δήλωση 
θα αναφέρεται ότι το εργαστήριο θα χρησιμοποιηθεί για το 
συγκεκριμένο έργο στο οποίο είναι εγκατεστημένο και για 
όσο χρονικό διάστημα διαρκέσει το έργο. 

3. Η Δ.Ε.Ε. αφού προβείστον έλεγχο των προαναφερό- 
μενων στοιχείων και διαπιστώσει ότι πληρούνται κατ' αρ¬ 
χήν οι τυπικές προϋποθέσεις, αναθέτει οτα αρμόδια μέλη 
της Επιτροπής να ελέγξουν, μετά από επίσκεψη στο Ερ¬ 
γαστήριο: 

- την καταλληλότητα του εργαστηριακού εξοπλισμού ο 
οποίος θα πρέπει να ανταποκρίνεται στις απαιτήσεις των 
δοκιμών 

- τα πιστοποιητικά διακρίβωσης του εξοπλισμού 

- τους θαλάμους συντήρησης δοκιμίων και τα όργανα 
καταγραφής των συνθηκών 

- την ύπαρξη Κανονισμών, Προτύπων, Προδιαγραφών 
και Μεθόδων Δοκιμών 

- την τεχνική επάρκεια του προσωπικού στην εκτέλεση 
δοκιμών 

- τα έντυπα εργαστηριακών δοκιμών και εκθέσεων δο¬ 
κιμών όπου υπάρχουν 

- τη διαδικασία παραλαβής των δειγμάτων και τα τηρού¬ 
μενα βιβλία 

- το βιβλίο ελέγχουν δοκιμίων νωπού και σκληρυμένου 
σκυροδέματος (πυρήνων) 

- τα τηρούμενα αρχεία τα οποία πρέπει απαραιτήτως να 
υπάρχουν υπό τη συμβατική μορφή 

Τα παραπάνω βιβλία πρέπει να είναι θεωρημένα από τη 
ΔΕΕ. 

4. Μετά την πιο πάνω επίσκεψη τα μέλη της Επιτροπής 
συντάσσουν εκθέσεις, χωριστά κατά τομέα δραστηριότη¬ 
τας του Εργαστηρίου, τις οποίες υποβάλλουν στη Δ/νση 
Εποπτείας Εργαστηρίων. Αν οι εκθέσεις είναι θετικές η Δ/ 
νση Ε.Ε. εισηγείται στο Συμβούλιο Δημ. Έργων / Τμήμα 
Κατασκευών τη χορήγηση άδειας λειτουργίας. 

Η άδεια λειτουργίας ισχύει για τρία χρόνια, μετά την πά¬ 
ροδο των οποίων ο ενδιαφερόμενος μπορεί να επανέλθει 
με νέα αίτησή του και να ζητήσει ανανέωση της άδειας. Η 
αίτηση θα υποβάλλεται εγκαίρως και προ της λήξεως της 
άδειας. 

Αν δεν πληρούνται οι τυπικές προϋποθέσεις ή αν οι εκ¬ 
θέσεις περιλαμβάνουν μη συμμορφώσεις, η Δ.Ε.Ε. πληρο¬ 
φορεί εγγράφως τον ενδιαφερόμενο και το αίτημά του 

επανεξετάζεται μετά από δήλωσή του ότι πληρούνται 
πλέον οι τυπικές προϋποθέσεις ή ότι οι μη συμμορφώσεις 
έχουν αρθεί. 

5. Σχετικά με την επο ■ ία των Εργαστηρίων ισχύουν τα 
παρακάτω: 

τουλάχιστο μια φορά το Α,'άνο και ύστερα από γραπτή 
εντολή της Δ.Ε.Ε., η οποία κοινοποιείται και στον ενδια¬ 
φερόμενο, η Επιτροπή εξετάζει την τήρηση των προϋπο¬ 
θέσεων κάτω από τις οποίες χορηγήθηκε η άδεια λειτουρ¬ 
γίας και υποβάλλει στην Δ.Ε.Ε. αντίστοιχες εκθέσεις. Αν 
οι προϋποθέσεις κάτω από τις οποίες χορηγήθηκε η άδεια 
λειτουργίας, σύμφωνα με τις παρα. 2, 3 και 6 της παρού- 
σης, εξακολουθούν να τηρούνται η άδεια λειτουργίας του 
Εργαστηρίου εξακολουθεί να ισχύει. Αν κάποιες από τις 
προϋποθέσεις δεν τηρούνται, ο Δ/ντής Ε.Ε. προβαίνει σε 
έγγραφη παρατήρηση και θέτει προθεσμία όχι περισσό¬ 
τερο από δύο (2) μήνες για τη συμμόρφωση του Εργαστη¬ 
ρίου . Αν παρέλθει η προθεσμία και το Εργαστήριο δεν έχει 
συμμορφωθεί ο Δ/ντής Ε.Ε. εισηγείται στο Συμβούλιο Δη¬ 
μοσίων Έργων την προσωρινή ή την οριστική αφαίρεση 
της άδειας λειτουργίας του Εργαστηρίου. Η αφαίρεση 
άδειας λειτουργίας μπορεί να γίνει και χωρίς να έχει προη- 
γηθεί έγγραφη παρατήρηση ανάλογα με το είδος ή την 
υποτροπή της παράβασης. Η απόφαση για προσωρινή ή 
οριστική αφαίρεση της άδειας λειτουργίας θα δημοσιεύε¬ 
ται στο Ενημερωτικό Δελτίο του Τεχνικού Επιμελητηρίου 
Ελλάδας. 

6. Οποιαδήποτε αλλαγή στη νομική μορφή ή στο οργα¬ 
νόγραμμα του Εργαστηρίου θα πρέπει να γνωστοποιείται 
εγκαίρως στη Δ/ντη Εποπτείας Εργαστηρίων. Παράλειψη 
γνωστοποίησης συνιστά λόγο μη συμμόρφωσης (παρ. 5). 

7. Τα εποπτευόμενα Εργαστήρια θα συμμετέχουν, όταν 
κρίνεται απαραίτητο, σε διεργαστηριακούς ελέγχους, τα 
αποτελέσματα των οποίων κρινόμενα με τα διεθνή πρό¬ 
τυπα θα είναι καθοριστικά για τη συνέχιση λειτουργίας του 
Εργαστηρίου. 

8. Τα Εργαστήρια θα παρέχουν κάθε διευκόλυνση στα 
μέλη της Επιτροπής, θα επιτρέπουν την πρόσβαση και τον 
έλεγχο σε όλα τα σχετικά με τη λειτουργία τους έγγραφα 
και αρχεία και θα υποβάλλουν στο τέλος κάθε μήνα συνο¬ 
πτική κατάσταση με τη μηνιαία δραστηριότητά τους, στην 
οποία θα αναφέρεται το πλήθος των ελέγχων ανά είδος 
δοκιμής. 

9. Άδειες λειτουργίας Εργαστηρίων που έχουν χορηγη¬ 
θεί μέχρι σήμερα από το ΚΕΔΕ ισχύουν μέχρι της λήξεώς 
τους. Η αίτηση ανανέωσης θα εξετασθεί με τη διαδικασία 
της παρούσης. Η εποπτεία όμως του Εργαστηρίου υπόκει- 
ται στις διατάξεις της παρούσης απόφασης από της δημο- 
σιεύσεώς της στην Εφημερίδα της Κυβερνήσεως. Οσες 
άδειες έχουν ήδη λήξει, θεωρείται ότι ισχύουν μέχρι τη χο¬ 
ρήγηση νέας άδειας σύμφωνα με τις διαδικασίες της πα¬ 
ρούσης ύστερα από αίτηση που θα υποβληθεί στη Δ.Ε.Ε. 
μέσα σε δύο μήνες από την έναρξη ισχύος της. 

10. Η άδεια λειτουργίας Εργαστηρίου χορηγείται για την 
εκτέλεση συγκεκριμένων δοκιμών, στις εκθέσεις των 
οποίων και μόνο, θα αναφέρεται ότι το Εργαστήριο τελεί 
υπό την εποπτεία του ΥΠΕΧΩΔΕ. 

11. Στις διατάξεις της παρούσης απόφασης υπάγονται 
όλα τα Εργαστήρια που εκτελούν ελέγχους ποιότητας σε 
τεχνικά έργα. Ειδικά για τα εργοταξιακά εργαστήρια των 
αναδοχών η άδεια λειτουργίας θα χορηγείται για το συγκε¬ 
κριμένο έργο στο οποίο είναι εγκατεστημένο το Εργαστή¬ 


ριο και για όσο χρονικό διάστημα διαρκεΐ το έργο. Ως προς 
την εποπτεία των Εργαστηρίων αυτών ισχύουν τα αναφε- 
ρόμενα στην παρούσα. 

12. Η Δ.Ε.Ε. να μεριμνήσει για τη δημοσίευση της από¬ 
φασης αυτής στην Εφημερίδα της Κυβερνήσεως. 

13. Η απόφαση αυτή ισχύει από της δημοσιεύσεώς της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Μαρτίου 1998 

Ο ΥΦΥΠΟΥΡΓΟΣ 

ΧΡΗΣΤΟΣ ΒΕΡΕΛΗΣ 
-«- 

Α ριθ. Γ2β/1091 (3) 

Μεταβίβαση Κρατικού Παιδικού Σταθμού. 

0 ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 42 του Ν. 2218/94 (ΦΕΚ 
90Α') «Ίδρυση Νομαρχιακής Αυτοδιοίκησης, τροποποί¬ 
ηση διατάξεων για την πρωτοβάθμια Αυτοδιοίκηση και την 
περιφέρεια και άλλες διατάξεις». 

2. Τις διατάξεις του άρθρου 9 του Ν. 2503/97 (ΦΕΚ 
107/Α - ) «Διοίκηση, οργάνωση, στελέχωση της Περιφέ¬ 
ρειας, ρύθμιση θεμάτων για την Τοπική Αυτοδιοίκηση και 
άλλες διατάξεις». 

3. Τις διατάξεις του άρθρου 27 του Ν. 2081/92 (ΦΕΚ 
154Α 1 ) όπου προστέθηκε το άρθρο 29Α του Ν. 1558/85 
(ΦΕΚ 137Α') «Κυβέρνηση και Κυβερνητικά Όργανα» και 
όπως αυτό τροποποιήθηκε με το άρθρο 1 του Ν. 2469/97 
(ΦΕΚ 38Α') και το γεγονός ότι από την παρούσα απόφαση 
δεν προκαλείται δαπάνη σε βάρος του Κρατικού Προϋπο¬ 
λογισμού. 

4. Τις διατάξεις του Π.Δ. 138/1992 (ΦΕΚ 68Α') «Οργα¬ 
νισμός του Υπουργείου Υγείας, Πρόνοιας και Κοινωνικών 
Ασφαλίσεων» όπως τροποποιήθηκε και συμπληρώθηκε 
μεταγενέστερα. 

5. Την με αριθ. ΔΥ3α/οικ. 878/96 (ΦΕΚ 924Β') από¬ 
φαση ανάθεσης αρμοδιοτήτων στους Υφυπουργούς 
Υγείας και Πρόνοιας Εμ. Σκουλάκη και Θεόδωρο Κο- 
τσώνη. 

6. Την με αριθ. 109/22.12.97 απόφαση του Δημοτικού 
Συμβουλίου του Δήμου Κάτω Αχαίας Ν. Αχαΐας, αποφασί¬ 
ζουμε: 

Μεταβιβάζουμε στο Δήμο Κάτω ΑχαΤας Ν. Αχαΐας: 

Τον Κρατικό Παιδικό Σταθμό Κάτω Αχαΐας Β,Δ. 261/69 
(ΦΕΚ 76Α') που λειτουργεί με τις διατάξεις του α ν. 
2.11.35 (ΦΕΚ 527 τ.Α ). 

θα ακολουθήσει η υπογραφή προγραμματικής Σύμβα¬ 
σης, όπως προβλέπεται στις διατάξεις του άρθρου 9 του 
Ν. 2503/97 (ΦΕΚ 107 τ.Α’). 

Η απόφαση αυτή να δημοσιευθεί στην Εφημερίδα της 
Κυβέρνήσεως. 

Αθήνα, 12 Μαρτίου 1998 

Ο ΥΦΥΠΟΥΡΓΟΣ 

θ. ΚΟΤΣΩΝΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 2313.2/5/98 (4) 

Αύξηση κατά 5% των εισφορών υπέρ Τ.Π.Α.Ε.Ν. 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 
ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις της παρ. 2 του άρθρου 18 του ΝΔ 
3736/57 (ΦΕΚ 168 Α) όπως αντικαταστάθηκε από το άρ¬ 
θρο 2 παρ. 2 του ΝΔ 423/70 (ΦΕΚ 25 Α) «περί τροποποιή- 
σεως του ΝΔ 3736/1957» περί Ταμείου Πρόνοιας Αξιω¬ 
ματικών Ε.Ν., το οποίο στη συνέχεια αντικαταστάθηκε με 
την παρ. 2 του άρθρου 32 του Ν. 2166/93 (ΦΕΚ 137 Α) 
«Κίνητρα ανάπτυξης επιχειρήσεων διαρρυθμίσεις στην 
έμμεση και άμεση φορολογία και άλλες διατάξεις». 

2. Το άρθρο 73 του Ν. 2084/92 (ΦΕΚ 165 Α) «Αναμόρ¬ 
φωση της Κοινωνικής Ασφάλισης και άλλες διατάξεις». 

3. Το Π.Δ. 372/95 (ΦΕΚ 201 Α) «Μεταφορά της Γενικής 
Γραμματείας Κοινών. Ασφαλίσεων από το Υπουργείο 
Υγείας Πρόνοιας και Κοινωνικών Ασφαλίσεων στο Υπουρ¬ 
γείο Εργασίας». 

4. Την αριθμ. 80078/96 απόφαση του Πρωθυπουργού 
και του Υπουργού Εργασίας και Κοιν. Ασφαλίσεων (ΦΕΚ 
924 Β/4.10.1996). 

5. Το Π.Δ. 333/1997 (ΦΕΚ 229 Α). 

6. Το απόσπασμα πρακτικού του ΔΣ/ΤΠΑΕΝ της 40ης 
συνεδρίασης της 19.12.1997. 

7. Το έγγραφο ΥΕΝ/ΔΑΣΝ Ιο αριθμ. 2313.2/1/98/ 
28.1.1998. 

8. Το έγγραφο ΥΠΕΘΟ/Γεν./Δ/νση Οίκον. Πολιτικής Δ/ 
νση Κοινών. Πολιτικής Τμ. Οργανισμών (Αφαλ. Ταμείων) & 
Νοσηλευτ. Ιδρυμάτων αριθμ. 2830/160/10.2.1998, απο¬ 
φασίζουμε: 

1. Εγκρίνουμε την απόφαση που πήρε το Διοικητικό 
Συμβούλιο του Ταμείου Πρόνοιας Αξιωματικών Εμπορικού 
Ναυτικού κατά την 40η συνεδρίασή του στις 19.12.1997 
για την αύξηση της τακτικής μηνιαίας εισφοράς των ασφα¬ 
λισμένων του από 1.1.1998 και σε ποσοστό πέντε τοις 
εκατό (5%) σύμφωνα και με την έγκριση της Δ/νσης Κοι¬ 
νωνικής Πολιτικής του ΥΠΕΘΟ (στοιχ. Προοιμίου 8). 

2. Η απόφαση αυτή δεν προκαλεί δαπάνη αλλά αύξηση 
στα έσοδα του προϋπολογισμού του εν λόγω Ταμείου. 

Η παρούσα να δημοσιευθεί στην Εφημερίδα της Κυβερ- 
νήσεως. 

Πειραιάς, 12 Μαρτίου 1998 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΡΓΑΣΙΑΣ 

ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ ΕΜΠΟΡΙΚΗΣ ΝΑΥΤΙΛΙΑΣ 

ΝΙΚΟΛΑΟΣ ΦΑΡΜΑΚΗΣ ΣΤΑΥΡΟΣ ΑΡ. ΣΟΥΜΑΚΗΣ 
-+- 

Αριθ. 2313.2/6/98 (5) 

Αύξηση κατά 5% των χορηγουμένων από το Τ.Π.Α.Ε.Ν. 
εφάπαξ παροχών. 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 
ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις της παρ. 2 του άρθρου 5 του ΝΔ 
3736/57 (ΦΕΚ 168 Α) όπως αντικαταστάθηκε με την παρ. 


1 εδάφ. 3 του άρθρου 32 του ΝΔ 2166/93 (ΦΕΚ 137 Α) 
«Κίνητρα ανάπτυξης επιχειρήσεων διαρρυθμίσεις στην 
έμμεση και άμεση φορολογία κοαι άλλες διατάξεις».. 

2. Το άρθρο 14 παρ. 10 του Ν. 2329/95 (ΦΕΚ 172Α). 

3. Το άρθρο 73 του Ν. 2084/92 (ΦΕΚ 165 Α) «Αναμόρ¬ 
φωση της Κοινωνικής Ασφάλισης και άλλες διατάξεις». 

4. Το Π.Δ. 372/95 (ΦΕΚ 201 Α) «Μεταφορά της Γ ενικής 
Γραμματείας Κοινών. Ασφαλίσεων από το Υπουργείο 
Υγείας Πρόνοιας και Κοινωνικών Ασφαλίσεων στο Υπουρ¬ 
γείο Εργασίας». 

5. Την αριθμ. 80078/96 απόφαση του Πρωθυπουργού 
και του Υπουργού Εργασίας και Κοιν. Ασφαλίσεων (ΦΕΚ 
924 Β/4.10.1996). 

6. Το Π .Δ. 333/1997 (ΦΕΚ 229 Α). 

7. Το απόσπασμα πρακτικού του ΔΣ/ΤΠΑΕΝ της 40ης 
συνεδρίασης της 19.12.1997 

8. Το έγγραφο ΥΕΝ/ΔΑΣΝ Ιο αριθμ. 2313.2/1/98/ 
28.1.1998. 

9. Το έγγραφο ΥΠΕΘΟ/Γεν./Δ/νση Οικον. Πολιτικής Δ/ 
νση Κοινών. Πολιτικής Τμ. Οργανισμών (Αφαλ. Ταμείων) & 
Νοσηλευτ. Ιδρυμάτων αριθμ. 2830/160/10.2.1998, απο¬ 
φασίζουμε: 

1. Εγκρίνουμε την απόφαση που πήρε το Διοικητικό 
Συμβούλιο του Ταμείου Πρόνοιας Αξιωματικών Εμπορικού 
Ναυτικού κατά την 40η συνεδρίασή του στις 19.12.1997 
όσον αφορά την αύξηση των εφάπαξ παροχών στους με¬ 
τόχους συνταξιοδοτούμενους του και καθορίζουμε αυτή 
σε ποσοστό πέντε τοις εκατό (5%) από 1.1.98 σύμφωνα 
και με το στοιχ. 9 του Προοιμίου. 

2. Από την απόφαση αυτή προκαλεϊται δαπάνη σε βά¬ 
ρος του ΚΑΕ 0631, του προϋπολογισμού του Ταμείου 
Πρόνοιας Αξιωματικών Εμπορικού Ναυτικού (Τ.Π.Α.Ε.Ν.) 
το ύψος της οποίας θα καλυφθεί από τα έσοδα που θα 
προκύψουν (ΚΑΕ 2122). 

Η παρούσα να δημοσιευθεί στην Εφημερίδα της Κυβερ- 
νήσεως, 

Πειραιάς, 12 Μαρτίου 1998 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΡΓΑΣΙΑΣ 

ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ ΕΜΠΟΡΙΚΗΣ ΝΑΥΤΙΛΙΑΣ 

ΝΙΚΟΛΑΟΣ ΦΑΡΜΑΚΗΣ ΣΤΑΥΡΟΣ ΑΡ. ΣΟΥΜΑΚΗΣ 

-4- 

Αριθ. 2313.2/7/98 (6) 

Αύξηση κατά 5% των εισφορών υπέρ Τ.Π.Κ.Π,Ε.Ν. 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 
ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις της παρ. 2 του άρθρου 18 του ΝΔ 
3736/57 (ΦΕΚ 168 Α) όπως αντικαταστάθηκε από το άρ¬ 
θρο 2 παρ. 2 του ΝΔ 354/69 (ΦΕΚ 251 Α) «περί τροποποι- 
ήσεως του ΝΔ 3736/1957» περί Ταμείου Πρόνοιας Αξιω¬ 
ματικών Ε.Ν., το οποίο στη συνέχεια αντικαταστάθηκε με 
την παρ. 2 του άρθρου 32 του Ν. 2166/93 (ΦΕΚ 137 Α) 
«Κίνητρα ανάπτυξης επιχειρήσεων διαρρυθμίσεις στην 
έμμεση και άμεση φορολογία και άλλες διατάξεις». 

2. Το άρθρο 73 του Ν. 2084/92 (ΦΕΚ 165 Α) «Αναμόρ¬ 
φωση της Κοινωνικής Ασφάλισης και άλλες διατάξεις». 

3. Το Π.Δ. 372/95 (ΦΕΚ 201 Α) «Μεταφορά της Γ ενικής 


ΕΦΗΜΕΡΙΕ ΤΗΕ ΚΥΒΕΡΝΗΕΕΩΕ (ΤΕΥΧΟΕ ΔΕΥΤΕΡΟ) 

Γραμματείας Κοινών. Ασφαλίσεων από το Υπουργείο 
Υγείας Πρόνοιας και Κοινωνικών Ασφαλίσεων στο Υπουρ¬ 
γείο Εργασίας». 

4. Την αριθμ. 80078/96 απόφαση του Πρωθυπουργού 
και του Υπουργού Εργασίας και Κοιν. Ασφαλίσεων (ΦΕΚ 
924 Β/4.10.1996). 

5. Το Π.Δ. 333/1997 (ΦΕΚ 229 Α). 

6. Το απόσπασμα πρακτικού του ΔΣ/ΤΠΑΕΝ της 40ης 
συνεδρίασης της 19.12.1997. 

7. Το έγγραφο ΥΕΝ/ΔΑΣΝ Ιο αριθμ. 2313.2/1/98/ 
28.1.1998. 

8. Το έγγραφο ΥΠΕΘΟ/Γεν./Δ/νση Οικον. Πολιτικής Δ/ 
νση Κοινών. Πολιτικής Τμ. Οργανισμών (Αφαλ. Ταμείων) & 
Νοσηλευτ. Ιδρυμάτων αριθμ. 2830/160/10.2.1998, απο¬ 
φασίζουμε: 

1. Εγκρίνουμε την απόφαση που πήρε το Διοικητικό 
Συμβούλιο του Ταμείου Πρόνοιας Αξιωματικών Εμπορικού 
Ναυτικού κατά την 32η συνεδρίαση στις 19.12.1997 για 
την αύξηση της τακτικής μηνιαίας εισφοράς των ασφαλι¬ 
σμένων του από 1.1.1998 και σε ποσοστό πέντε τοις 
εκατό (5%) σύμφωνα και με την έγκριση της Δ/νσης Κοι¬ 
νωνικής Πολιτικής του ΥΠΕΘΟ (στοιχ. Προοιμίου 8). 

2. Η απόφαση αυτή δεν προκαλεί δαπάνη αλλά αύξηση 
στα έσοδα του προϋπολογισμού του εν λόγω Ταμείου, 

Η παρούσα να δημοσιευθεί στην Εφημερίδα της Κυβερ- 
νήσεως. 

Πειραιάς, 12 Μαρτίου 1998 

οι ΥΠΟΥΡΓΟΙ 

ΥΦΥΠΟΥΡΓΟΣ ΕΡΓΑΣΙΑΣ 

ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ ΕΜΠΟΡΙΚΗΣ ΝΑΥΤΙΛΙΑΣ 

ΝΙΚΟΛΑΟΣ ΦΑΡΜΑΚΗΣ ΣΤΑΥΡΟΣ ΑΡ. ΣΟΥΜΑΚΗΣ 
- -4 - 

Αριθ. 2313.2/8/98 (7) 

Αύξηση κατά 5% των χορηγουμένων από το Τ.Π.Κ.Π.Ε.Ν. 
εφάπαξ παροχών. 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 
ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις της παρ. 2 του άρθρου 5 του ΝΔ 
3736/57 (ΦΕΚ 168 Α) όπως αντικαταστάθηκε με την παρ. 
1 εδάφ. 3 του άρθρου 32 του ΝΔ 2166/93 (ΦΕΚ 137 Α) 
«Κίνητρα ανάπτυξης επιχειρήσεων διαρρυθμίσεις στην 
έμμεση και άμεση φορολογία και άλλες διατάξεις».. 

2. Τις διατάξεις της παρ. 11 του άρθρου 14 του Ν. 
2329/95 (ΦΕΚ 172Α). 

3. Το άρθρο 73 του Ν. 2084/92 (ΦΕΚ 165 Α) «Αναμόρ¬ 
φωση της Κοινωνικής Ασφάλισης και άλλες διατάξεις». 

4. Το Π.Δ. 372/95 (ΦΕΚ 201 Α) «Μεταφορά της Γενικής 
Γραμματείας Κοινών. Ασφαλίσεων από το Υπουργείο 
Υγείας Πρόνοιας και Κοινωνικών Ασφαλίσεων στο Υπουρ¬ 
γείο Εργασίας». 

5. Την αριθμ. 80078/96 απόφαση του Πρωθυπουργού 
και του Υπουργού Εργασίας και Κοιν. Ασφαλίσεων (ΦΕΚ 
924 Β/4.10.19Θ6). 

6. Το Π.Δ. 333/1997 (ΦΕΚ 229 Α). 

7. Το απόσπασμα πρακτικού του ΔΣ/ΤΠΑΕΝ της 40ης 
συνεδρίασης της 19.12.1997. 


8. Το έγγραφο ΥΕΝ/ΔΑΣΝ Γ αριθμ. 2313.2/1/98/ 
28.1.1998. 

9. Το έγγραφο ΥΠΕΘΟ/Γεν./Δ/νση Οικον. Πολιτικής Δ/ 
νση Κοινών. Πολιτικής Τμ. Οργανισμών (Αφαλ. Ταμείων) & 
Νοσηλευτ. Ιδρυμάτων αριθμ. 2830/160/10.2.1998, απο¬ 
φασίζουμε: 

1. Εγκρίνουμε την απόφαση που πήρε το Διοικητικό 
Συμβούλιο του Ταμείου Πρόνοιας Αξιωματικών Εμπορικού 
Ναυτικού κατά την 40η συνεδρίασή του στις 19.12.1997 
όσον αφορά την αύξηση των εφάπαξ παροχών στους με¬ 
τόχους συνταξιοδοτούμενους του και καθορίζουμε αυτή 
σε ποσοστό πέντε τοις εκατό (5%) από 1.1.98 σύμφωνα 
και με το στοιχ. 9 του Προοιμίου. 

2. Από την απόφαση αυτή προκαλείται δαπάνη σε βά¬ 
ρος του ΚΑΕ 0631, του προϋπολογισμού του Ταμείου 
Πρόνοιας Αξιωματικών Εμπορικού Ναυτικού (Τ.Π.Α.Ε.Ν.) 
το ύψος της οποίας θα καλυφθεί από τα έσοδα που θα 
προκύψουν (ΚΑΕ 2122). 

Η παρούσα να δημοσιευθεί στην Εφημερίδα της Κυβερ- 
νήσεως. 

Πειραιάς, 12 Μαρτίου 1998 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΡΓΑΣΙΑΣ 

ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ ΕΜΠΟΡΙΚΗΣ ΝΑΥΤΙΛΙΑΣ 

ΝΙΚΟΛΑΟΣ ΦΑΡΜΑΚΗΣ ΣΤΑΥΡΟΣ ΑΡ. ΣΟΥΜΑΚΗΣ 
-+- 

Αριθ. 4354/97 (8) 

Χορήγηση άδειας ίδρυσης και λειτουργίας Κέντρου Ημε¬ 
ρήσιας Φροντίδας και Περίθαλψης (ασυλικής μορφής) 

στην ιδιωτική επιχείρηση με την επωνυμία «ΕΙΔΙΚΟ ΚΕ¬ 
ΝΤΡΟ ΑΠΟΚΑΤΑΣΤΑΣΗΣ ΨΥΧΙΚΗΣ & ΠΝΕΥΜΑΤΙ¬ 
ΚΗΣ ΥΓΕΙΑΣ ΤΟΥ ΠΑΙΔΙΟΥ». 

Ο ΝΟΜΑΡΧΗΣ ΑΘΗΝΩΝ 
Έχοντας υπόψη: 

1. Τις διατάξεις του Ν. 2218/94 (ΦΕΚ 90 Τ.Α794) 
«Ιδρυση Νομαρχιακής Αυτοδιοίκησης τροποποίηση διατά¬ 
ξεων για την α’ βάθμια Αυτοδιοίκηση και την Περιφέρεια 
κ.α. διατάξεις» και τις όμοιες του Ν. 2240/94 (ΦΕΚ 153 τ. 
Α794) «συμπλήρωση διατάξεων για την Νομαρχιακή Αυτο¬ 
διοίκηση κ.α. διατάξεις» 

2. Τον Οργανισμό Εσωτερικής Λειτουργίας των Υπηρε¬ 
σιών της Ν.Α. Αθηνών (ΦΕΚ 395 τ. Α795). 

3. Την 4354/97 αίτηση των Ενδιαφερομένων. 

4. Το από 24.10.97 πρακτικό της αρμόδιας Επιτρο¬ 
πής. 

5. Το Ν.Δ. 4525/66 άρθρο 11 και την 7291/454/71 
εγκύκλιο ΥΠ.Υ.Π. 

6. Το Π4α/Φ32/6066/23.1.98 έγγραφο ΥΠ.Υ.Π. 

7. Την Π4α/οικ. 4633 Απόφαση Υπουργού Υγείας - 
Πρόνοιας (ΦΕΚ 789 τ. Β793) 

8. Τις διατάξεις του Ν. 2345/95 (ΦΕΚ 213 τ. Α795), 
αποφασίζουμε: 

Τη χορήγηση άδειας ίδρυσης και λειτουργίας στο Ειδικό 
Κέντρο Αποκατάστασης Ψυχικής και Πνευματικής Υγείας 
του Παιδιού για τη λειτουργία Κέντρου Ημερήσιας Φροντί¬ 
δας και Περίθαλψης ασυλικής μορφής, παιδιών και νέων 
πασχόντων από βαρειά νοητική καθυστέρηση, δυναμικό¬ 
τητας για το μεν Κέντρο Ημερήσιας Φροντίδας, σαράντα 
(40) παιδιών και νέων, για δε το οικοτροφείο ασυλικής 
μορφής τριάντα (30) παιδιών και νέων. 

Το Κέντρο θα λειτουργήσει στο επί της οδού Ρεθύμνου 
7 Γλυφάδα ακίνητο, υπο την επίβλεψη υπευθύνου Διευ¬ 
θυντή ιατρού ειδικότητας Παιδοψυχιάτρου. 

Υπεύθυνοι κατά το ->>ο ορίζονται οι Ιωάννης και Άννα 
Μπλαζάκη. 

Η παρούσα να δημοσιει. · ί ^ην Εφημερίδα της Κυβερ- 
νήσεως. 

Αθήνα, 17 Φεβρουάριου 1998 

Ο Νομάρχης 
ΔΗΜ. ΕΥΣΤΑΘΙΑΔΗΣ 

- ♦- 

(9) 

ΑΠΟΦΑΣΗ 107/1998 

Γνωστοποίηση ίδρυσης κοινής επιχείρησης μεταξύ των 

εταιρειών ΟΕΥΜΡΙΟ ϋϋΒ ΝΕΕΟΗΑΜ ΔΙΕΘΝΗΣ ΟΡΓΑ¬ 
ΝΙΣΜΟΣ ΔΙΑΦΗΜΙΣΕΩΣ Α.Ε. και ΒΒϋΟ ΔΙΑΦΗΜΙΣΕΙΣ 

Α.Ε. 

Η ΕΠΙΤΡΟΠΗ ΑΝΤΑΓΩΝΙΣΜΟΥ 
ΣΕ ΟΛΟΜΕΛΕΙΑ 

Συνεδρίασε στην αίθουσα 611 του Υπουργείου Ανάπτυ¬ 
ξης (Γ.Γ. Εμπορίου) την 23η Ιανουάριου 1998, ημέρα Πα¬ 
ρασκευή και ώρα 11.00 π.μ. με την εξής σύνθεση: 

Πρόεδρος: Σταύρος Αργυρόπουλος. 

Μέλη: Μιχαήλ Φράγκος, κωλυόμενου του τακτικού Νικ. 
Σακελλαρόπουλου, Χαρίλαος Χάρακας, Κων/νος Ηλιό- 
πουλος, Λεωνίδας Νικολούζος, Μελίνα Μουζουράκη, Ιω¬ 
άννης Κατσουλάκος. 

Γραμματέας: Αλεξάνδρα - Μαρία Ταραμπίκου. 

Τα λοιπά τακτικά και αναπληρωματικά μέλη, καίτοι προ- 
σκληθέντα, δεν προσήλθαν λόγω κωλύματος. 

θέμα της συνεδριάαεως ήταν γνωστοποίηση Ίδρυσης 
Κοινής Επιχείρησης μεταξύ των εταιρειών ΟΕΥΜΡΙΟ ϋϋΒ 
ΝΕΕΟΗΑΜ ΔΙΕΘΝΗΣ ΟΡΓΑΝΙΣΜΟΣ ΔΙΑΦΗΜΙΣΕΩΣ Α.Ε. 
και ΒΒϋΟ ΔΙΑΦΗΜΙΣΕΙΣ Α.Ε. 

Στη συνεδρίαση παρέστησαν οι ανωτέρω κλητευθείσες 
εταιρείες δια της πληρεξούσιας δικηγόρου τους, Ελένης 
Χρυσανθακοπούλου. 

Στην αρχή της συζήτησης, το λόγο έλαβε η Γενική ειση- 
γήτρια της Γραμματείας, Σοφία Καμπερίδου, η οποία ανέ¬ 
πτυξε τη γραπτή εισήγηση της Υπηρεσίας και πρότεινε να 
τεθεί στο αρχείο της Επιτροπής δεδομένου ότι η υπό εξέ¬ 
ταση σύσταση κοινής επιχείρησης δεν αποτελεί πράξη συ¬ 
γκέντρωσης υπό την έννοια του άρθ. 4 παρ. 2 και 5 εδ. β' 
του Ν. 703/77, όπως ισχύει, καθώς οι ιδρυτικές εταιρείες 
ανήκουν στον ίδιο όμιλο επιχειρήσεων (ΟΜΝΙΟΟΜ 
ΟΡΟυΡ ΙΝΟ) και ως εκ τούτου δεν αποτελούν κατά το 
νόμο «ανεξάρτητες» επιχειρήσεις. 

Με την εισήγηση της Υπηρεσίας συμφώνησε και η ως 
άνω πληρεξούσια δικηγόρος των ενδιαφερομένων με¬ 
ρών. 

Κατόπιν, η Επιτροπή Ανταγωνισμού προχώρησε σε διά¬ 
σκεψη, κατά την οποία, αφού έλαβε υπ’ όψη της τα στοι¬ 
χεία του φακέλου και την Εισήγηση της Γ ραμματείας, σκέ- 
φθηκε ως εξής: 

Γνωστοποιείται από τις διαλαμβανόμενες ανωτέρω επι¬ 
χειρήσεις η υπ’ αυτών ίδρυση κοινής επιχείρησης, που θα 
λειτουργεί υπο τη μορφή ανωνύμου εταιρείας, ως συγκέ¬ 
ντρωση κατ' εφαρμογή του άρθρου 4 και 4β του Ν. 703/ 
77, όπως ισχύει. 


Κατά το άρθρο 4 παρ. 5 περιπτ. β του ως άνω νόμου, «η 
δημιουργία κοινής επιχείρησης, η οποία εκπληρώνει νό¬ 
μιμα όλες τις λειτουργίες μια αυτόνομης οικονομικής ενό¬ 
τητας και δεν συνεπάγεται τον συντονισμό της ανταγωνι¬ 
στικής συμπεριφοράς, είτε μεταξύ των ιδρυτικών επιχει¬ 
ρήσεων είτε μεταξύ των επιχειρήσεων αυτών και της κοι¬ 
νής επιχείρησης, αποτελεί πράξη συγκέντρωσης κατά την 
παρ. 2 στοιχ. β του ίδιου άρθρου». 

Εξ άλλου επί συστάσεως από δύο ή και περισσότερες 
ανεξάρτητες επιχειρήσεις κοινής επιχείρησης σε δεδο¬ 
μένη αγορά, στην οποία και παραμένουν και οι ιδρυτικές 
αυτής επιχειρήσεις, πρέπει να θεωρηθεί καταρχήν ως δε¬ 
δομένο ότι η δράστη ριόχης της κοινής επιχείρησης απολή¬ 
γει σε συντονισμό της ανταγωνιστικής συμπεριφοράς 
τόσο των ιδρυτικών επιχειρήσεων μεταξύ των, που παρα¬ 
μένουν ανεξάρτητες, όσο και της κοινής αυτών επιχείρη¬ 
σης (βλ. ανωτέρω διάταξη περ. α), πέραν του ότι μπορεί 
ακόμη να κσταλήξει σε απόλυτη ενοποίηση της ανταγωνι¬ 
στικής αυτών συμπεριφοράς. 

Στις περιπτώσεις αυτές, που ρητά άλλωστε από το νόμο 
αποκλείεται ο χαρακτηρισμός ως συγκέντρωση, είναι εν¬ 
δεχόμενον να ανακύψει θέμα περαιτέρω έρευνας, αν η 
σύσταση κοινής επιχείρησης βάσιμα αναμένεται να εμπο¬ 
δίσει ή περιορίσει ή διαταράξει τον ανταγωνισμό τόσο με¬ 
ταξύ των συνιδρυτών αυτής όσο και μεταξύ των τελευ¬ 
ταίων και των τρίτων, οπότε μπορεί ως συμπράξη να οδη¬ 
γήσει σε παράβαση του άρθρου 1 και επομ. του Ν. 703/ 
77, όπως αυτός ισχύει, πράγμα όμως, που αποκλείεται κα¬ 
ταρχήν αν οι ιδρυτές της κοινής επιχείρησης ανήκουν στον 
ίδιο όμιλο και ως εκ τούτου δεν είναι σε θέση ελευθέρως 
να καθορίσουν την ανταγωνιστική αυτών συμπεριφορά 
στην αγορά. Στις περιπτώσεςι αυτές η σύσταση από μέλη 
του αυτού οικονομικού ομίλου κοινής επιχείρησης αποτε¬ 
λεί θέμα εσωτερικής οργάνωσης και κατανομής των δρα¬ 
στηριοτήτων αυτών σε δεδομένη αγορά εντός του ομίλου 
αυτού. 

Στην προκειμένη περίπτωση από τα στοιχεία του φα- 
κέλλου και τα διαλαμβανόμενα τόσο στη γνωστοποίηση 
των ανωτέρω επιχειρήσεων, όπως και προφορικά αναπτύ¬ 
χθηκαν κατά τη συζήτηση και την εν γένει διαδικασία, 
προέκυψαν τα εξής: 

Οι επιχειρήσεις ΟΕΥΜΡΙΟ ΟϋΒ ΝΕΕΘΗΑΜ ΔΙΕΘΝΗΣ 
ΟΡΓΑΝΙΣΜΟΣ ΔΙΑΦΗΜΙΣΕΩΣ Α.Ε. (ΟΕΥΜΡΙΟ) και ΒΒϋΟ 
ΔΙΑΦΗΜΙΣΕΙΣ Α.Ε. (ΒΒϋΟ), που εδρεύουν στην Αθήνα, 
με τις ανωτέρω από 31.10.1997 γνωστοποιήσεις, εγνώρι- 
ζαν την ίδρυση υπό αυτών κοινής επιχείρησης, υπο τη 
μορφή ανωνύμου εταιρείας, με συμμετοχή κατά 50% κα¬ 
θεμιάς στο μετοχικό κεφάλαιο αυτής. 

Όπως διαλαμβάνεται στο υπο κατάρτιση καταστατικό 
της ιδρυόμενης κοινής επιχείρησης σκοπός αυτής είναι: α) 
η παροχή διαφημιστικών υπηρεσιών προγραμματισμού, 
αγοράς ή προαγοράς διαφημιστικού χώρου και χρόνου για 
λογαριασμό διαφημιζόμενων και διαφημιστικών εταιρειών, 
β) η παροχή υπηρεσιών συμβούλων σε διαφημιστικά μέσα 
καθώς και η προώθηση και οργάνωση δημοσίων σχέσων 
αναφορικά με αυτά, γ) η εκπόνηση σχετικών μελετών και η 
μελέτη της αντίστοιχης αγοράς, δ) οι έρευνες στα Μέσα 
Μαζικής Ενημέρωσης και η αξιολόγηση συναφών στοι¬ 
χείων, ε) η παραγωγή και εμπορία τηλεοπτικών και ραδιο¬ 
φωνικών προγραμμάτων, στ) η εκμετάλλευση Μ.Μ.Ε. και 
γενικά διαφημιστικών μέσων, ζ) συμφωνίες για προσφε- 
ρόμενα προγράμματα και συμψηφισμός διαφημιστικών 

προγραμμάτων με παραγωγές σε κάθε «είδους» διαφημι¬ 
στικά μέσα, η) συμμετοχή σε επιχειρήσεις που επιδιώκουν 
τους ίδιους ή παρεμφερείς σκοπούς, θ) τέλος κάθε άλλη 
συναφής επιχειρηματική δραστηριότητα που διευκολύνει 
τους ανωτέρω σκοπούς. 

Παραλλήλως οι ιδρυτικές της ανωτέρω κοινής επιχείρη¬ 
σης ανώνυμες εταιρείες ανήκουν η μεν πρώτη κατά 63% 
του μετοχικού κεφαλαίου αυτής στην αλλοδαπή διαφημι¬ 
στική εταιρεία «ϋΟΒΟ ΝΕΕϋΗΑΜ ννΟΠΕΟννίϋΕ ΙΝΟ με 
έδρα την Ν. Υόρκη Η.Π.Α., η οποία ανήκει κατά 100% 
στον πολυεθνικό όμιλο «ΟΜΝΙΟΟΜ ΟΒΟΙΙΡ ΙΝΟ» που 
εδρεύει στις ΗΠΑ, η δε δεύτερη ανήκει κατά 80% στην αλ¬ 
λοδαπή διαφημιστική εταιρεία «ΒΒΟΟ ννΟΒΙΌνΥΙΟΕ ΕΒ- 
ΒΟΡΕ ΟγπΒΗ», που εδρεύει στη Μεγάλη Βρετανία και 
κατά το υπόλοιπο ποσοστό στην εταιρεία «ΒΒΟΟ \Λ/ΟΒΙ_- 
0\Λ/Ι0Ε ΙΝΟ», που έχει έδρα την Ν. Υόρκη ΗΠΑ και στον 
Γεώργιο Ζαννιά κατά 10%. Η ανωτέρω «ΒΒΟΟ \Λ/ΟΒΕ- 
ϋννίΟΕ ΙΝΟ», που ανήκει ωσαύτως στον αυτό πολυεθνικό 
όμιλο «ΟΜΝΙΟΟΜ ΟΒΟΙΙΡ ΙΝΟ». Περαιτέρω η σχετική 
αγορά υπηρεσιών που προσφέρουν οι ανωτέρω επιχειρή¬ 
σεις και μία σειρά θυγατρικών επιχειρήσεων, μεταξύ των 
οποίων και οι ιδρυτικές της ως άνω κοινής επιχείρησης, 
περιλαμβάνει την ανάληψη και διεξαγωγή πάσης φύσεως 
εργασιών διαφήμισης, την παραγωγή διαφημιστικών υλι¬ 
κών και εν γένει παροχή διαφημιστικών υπηρεσιών, την 
εκτέλεση εργασιών στα πεδία της διαφημίσεως, εμπορίας 
διαφημιστικού υλικού, πληροφορικής και εκδόσεων, την 
ανάληψη και διεξαγωγή πάσης φύσεως συναφών προς 
τους ανωτέρω σκοπούς δραστηριοτήτων, καθώς και τη 
συμμετοχή με οποιοδήποτε τρόπο σε επιχειρήσεις που 
επιδιώκουν τους ίδιους ή παρεμφερείς σκοπούς. 

Έτσι η συγκεκριμένη ιδρυόμενη επιχείρηση, έχουσα 
τον ανωτέρω καταστατικό σκοπό αυτής και ελεγχόμενη 
άμεσα από τις ανωτέρω γνωστοποιούσες εταιρείες και τε¬ 
λικά από την ελέγχουσα τον ανωτέρω όμιλο εταιρεία, με 
την επωνυμία «ΟΜΝΙΟΟΜ ΟΒΟΙΙΡ ΙΝΟ» στην οποία ανή¬ 
κουν και οι ιδρυτικές της ανωτέρω κοινής επιχείρησης 
εταιρείες, κατά τα εκτεθέντα, δεν φέρει στοιχεία συγκε- 
ντρώσεως σύμφωνα με το άρθρο 4 παρ. 5β του Ν. 703/77, 
όπως ισχύει, καθόσον η δραστηριότητα αυτής φέρεται να 
αναπτύσσεται στην αυτή αγορά, όπου και παραμένουν οι 
ιδρυτικές αυτής ως άνω επιχειρήσεις, πράγμα το οποίο 
οδηγεί αναπόφευκτα, ελλείψει προς τούτου διαφόρου 
ρυθμίσεως, στο συντονισμό της ανταγωνιστικής αυτών 
συμπεριφοράς και στον εντεύθεν επηρεασμό των λαμβα- 
νομένων υπ’ αυτών αποφάσεων, που διαφορετικά καθε¬ 
μιά ανεξάρτητα από την άλλη θα ελάμβανε. Περαιτέρω η 
ίδρυση της κοινής αυτής επιχείρησης δεν συγκεντρώνει 
και στοιχεία δυνάμενα να στοιχειοθετήσουν δραστηριό¬ 
τητα αντίθετη προς την διάταξη του άρθρου 1 και επομ. 
του ιδίου νόμου, καθόσον η σύσταση αυτής αποτελεί μέ¬ 
τρο οργάνωσης και κατανομής των λειτουργικών καθηκό¬ 
ντων του ομίλου στον οποίο και ανήκουν. 

Κατ' ακολουθία θα πρέπει να τεθεί η ανωτέρω γνωστο¬ 
ποίηση στο αρχείο. 

Για τους λόγους αυτούς: 

Τίθεται στο αρχείο η από 31.10.1997 γνωστοποίηση 
ίδρυσης κοινής επιχείρησης από τις εταιρίες ΟΕΥΜΡΙΟ 


00Β ΝΕΕϋΗΑΜ ΔΙΕΘΝΗΣ ΟΡΓΑΝΙΣΜΟΣ ΔίΑΦΗΜΙΣΕΩΣ 
Α.Ε. (ΟίΥΜΡΙΟ) και ΒΒϋΟ ΔΙΑΦΗΜΙΣΕΙΣ Α Ε. (ΒΒΟΟ). 
Η απόφαση εκδόθηκε την 10η Μαρτίου 1998. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Ο Πρόεδρος Η Γραμματέας 

ΣΤ. ΑΡΓΥΡΟΠΟΥΛΟΣ ΑΑΕΞ.-ΜΑΡΙΑ ΤΑΡΑΜΠΙΚΟΥ 

-♦-- 

Αριθ. Β104629 (10) 

Σύσταση Τοπικής Υπηρεσίας Ο.Α.Ε.Δ. στον Αρχάγγελο 
Ρόδου. 

Ο ΔΙΟΙΚΗΤΗΣ ΤΟΥ ΟΡΓΑΝΙΣΜΟΥ 
ΑΠΑΣΧΟΛΗΣΗΣ ΕΡΓΑΤΙΚΟΥ ΔΥΝΑΜΙΚΟΥ 

Έχοντας υπόψη: 

1. Τις διατάξεις του Ν.Δ, 212/69 «Περί Οργανώσεως και 
Διοικήσεως του Οργανισμού Απασχολήσεως Εργατικού 
Δυναμικού». 

2. Τις διατάξεις των άρθρων 14, 16, 40, 41 και 42 του 
ΒΔ 405/71 «Περί Οργανώσεως, συγκροτήσεως και λει¬ 
τουργίας των Υπηρεσιών Απασχολήσεως Εργατικού Δυ¬ 
ναμικού». 

3. Ότι από τις διατάξεις της απόφασης αυτής προκαλεί- 
ται δαπάνη σε βάρος του προϋπολογισμού του Ν.Π. του 
Ο.Α.Ε.Δ., η οποία αναλύεται ως εξής: 

α) 1.300.000 δρχ. εφάπαξ για δαπάνες εξοπλισμού, 
που βαρύνουν τους Κ.Α. 9742, 9743 και 9747, οι δε εγγε- 
γραμένες πιστώσεις των Κ.Α. του υπό έγκριση προϋπολο¬ 
γισμού έτους 1998 ανέρχονται στο ποσό των 
407.000.000 δρχ. β) 2.400.000 δρχ. για λειτουργικές δα¬ 
πάνες του τρέχοντος οικονομικού έτους και 4.500.000 
δρχ. περίπου για τα επόμενα οικονομικά έτη, που βαρύ¬ 
νουν τους Κ.Α. 0813, 0831, 0834, 0841, 0842, 0845, 
1261,1264 και 1611, οι δε εγγεγραμμένες πιστώσεις των 
Κ.Α. του υπό έγκριση προϋπολογισμού έτους 1998 ανέρ¬ 
χονται στο ποσό του 1.556.000.000 δρχ, 

4. Την εισήγηση της Υπηρεσίας, αποφασίζουμε: 

1. Συνιστούμε στον Αρχάγγελο Ρόδου, Νομού Δωδεκα- 
νήσου, Τοπική Υπηρεσία του Οργανισμού με τον τίτλο 
«Οργανισμός Απασχόλησης Εργατικού Δυναμικού - Το¬ 
πική Υπηρεσία Αρχαγγέλου». 

2. Η Τοπική αυτή Υπηρεσία διαρθρώνεται ως ακολού¬ 
θως: 

α) Γραφεία Απασχόλησης, 
β) Γ ραφείο Ασφάλισης. 
γ) Γ ραφείο Υποστήριξης. 

3. Η με την πιο πάνω διάρθρωση Υπηρεσία ασκεί τις αρ¬ 
μοδιότητες που αναφέρονται στις παραγράφους 1,2 και 3 
του άρθρου 40 του Β.Δ. 405/71. 

4. Η Τοπική δικαιοδοσία της Υπηρεσίας αυτής περιλαμ¬ 
βάνει τους Δήμους Αρχαγγέλου καιΑφάντου και τις Κοινό¬ 
τητες Απολακκιάς, Αρνίθας, Αρχίπολης, Ασκληπιού, Γεν¬ 
ναδίου, Καλάθου, Κατταβιάς, Λόρδου, Λαέρμων, Λίνδου, 

Μαλώνος, Μασάρων, Πυλώνος, Ψίνθου, Λαχανιάς, Μεοα- 
ναγρού, Προφΰλιας και Βάτης. 

5. Η Τοπική αυτή Υπηρεσία θα υπάγεται διοικητικά στην 
Περ/κή Δ/νση ΟΑΕΔ Ατιικής και Νήσων. 

6. Ως ημερομηνία έναρξης της νέας αυτής Τοπικής 
Υπηρεσίας ορίζεται η 4η Μαΐου 1998. 

7. Η Απόφαση αυτή να δηυοσιευθεί στην εφημερίδα της 
Κυβερνήσεως. 

Αθήνα, 9 Μαρτίου 1998 
Ο Διοικητής 
Κ. ΕΥΤΤΡΑΤΟΓΛΟΥ 


ΔΙΟΡΘΩΣΕΙΣ ΣΦΑΛΜΑΤΩΝ 

( 11 ) 

Στην 4683/9.2.1998 απόφαση Υπουργού ΕΣ.Δ.Δ.Α., 
που δημοσιεύθηκε στο ΦΕΚ. 140/τ. Β /18.2.1998 διορ¬ 
θώνεται στη σελίδα 1367 το τελευταίο εδάφιο της παρα¬ 
γράφου 2.2 του άρθρου 2 από το εσφαλμένο «Η οργανω¬ 
τική διάρθρωση των υπηρεσιών του Ταμείου αποτυπώνε- 
ται στο Σχήμα 1στο ορθό «Η οργανωτική διάρθρωση των 
υπηρεσιών του Ταμείου αποτυπώνεται στον πίνακα 1». 

(Από το Υπ. ΕΣ.Δ.Δ.Α.) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


